เรื่องร้องเรียน (ไม่ระบุ) วันที่ 2022-08-16 05:04:59 — แขวงช่องนนทรี เขตยานนาวา กรุงเทพมหานคร
กลิ่นคล้ายหลอมพลาสติกเริ่มเข้ามาทางด้านข้างประตูหน้าบ้านและหลังบ้านชั้นลอยด้านติดบ้านเลขที่ 99/72 ซอยนางลิ้นจี่ 3 อีกแล้ว ทางหน่วยงานที่ดูแลสรุปเสร็จสิ้นไปแล้ว แต่กลิ่นเหม็นก็ยังเข้ามาเป็นประจำทุกวัน ทำให้เกิดมลพิษต่อสิ่งแวดล้อม,ก๊าซเรือนกระจก,ทำลายสุขภาพคนในชุมชนทั้งที่รู้และไม่รู้ หน่วยงานที่มาดูแลก็ทำเต็มศักยภาพเท่าที่ทำได้แล้ว จะมีหน่วยงานใดที่จะค้นหาความจริงเรื่องนี้ได้อีก เรื่องแบบนี้เราเข้าใจว่าไม่ง่ายและไม่สามารถจะจบได้เร็ว เพราะกว่าเราจะรู้ความจริงและแน่ใจว่ากลิ่นเหม็นมาจากทางไหน ต้องค้นหาต้นตอตั้งแต่เดือนมิถุนายนปีที่แล้วจนถึงเดือนมกราปีนี้ถึงพบความจริงเพราะกลิ่นเหม็นเข้ามาปริมาณมากเป็นเวลานานขึ้นเรื่อยและเข้ามาหลายจุด สิ่งที่รายงานมาไม่ใช่เรื่องเล่นๆ แต่เป็นความจริงที่เกิดขึ้นอยู่ทุกวัน คนทำก็รู้อยู่แก่ใจดี ทำไมเราต้องเสียเวลาเอาพัดลมมาตั้งไล่กลิ่นเหม็นตั้งแต่เช้าถึงดึกดื่นทุกวัน,ทำไมต้องกั้นแผ่นพลาสติกข้างบ้าน,กั้นแผ่นพลาสติกและผ้าในบ้านตรงจุดที่กลิ่นเหม็นเข้ามาหนักหน่วง,ทำไมเราจึงต้องคอยรายงานสถานการณ์ทุกครั้งที่ได้กลิ่นเหม็นลอยมา เพราะเราเดือดร้อนจากกลิ่นเหม็นที่ทำให้คลื่นไส้,คอแห้ง,มีเสมหะและท้องอืดจริงๆ เจอเหตุการณ์แบบนี้ทุกวันแล้วเราจะอยู่ได้อย่างไร